cyanic-selkie/wikianc huggingface dataset:
Rieskaronmäki
Hautaröykkiö 86
Edellä kuvatun ja tämän hautaröykkiön välimatka oli 2,5 metriä. Tämän hautaröykkiön halkaisija oli alle 11 metriä pitkä ja se oli ollut 1,0–1,5 metriä korkea. Korkeuden tarkempi arvioiminen oli hankalaa, sillä röykkiötä oli jälkeenpäin kaiveltu ja kaivelusta oli jäänyt muistoksi 60–80 senttimetriä syvä kuoppa röykkiön laelle. Vainajan hautaaminen oli aloitettu polttamalla vainaja toisaalla ja sitten oli tuotu roviolta vainajan palaneita luita röykkiöön. Niitä kerättiin talteen 1,8 kilogrammaa. Luusirujen joukossa ei ollut mainittavasti hiilenpaloja, joten ne oli eroteltu rovion tuhkasta ja muusta aineksesta. Hauta-alue oli aluksi merkitty kivikehällä, jonka sisälle heiteltiin pään kokoisia kiviä. Suurin irtokivi oli ollut yli 60 senttimetriä paksu. Luunkappaleet oli ripoteltu hautaröykkiötä rakennettaessa pohjakivien päälle noin neljä metriä pitkälle ja yli metrin levyiselle alueelle. Tämän jälkeen pohjakivetys peitettiin irtokivillä edellä kerrottuihin mittoihin. Luunkappaleiden kohdalta löytyi pronssinen kaularengas, ja kahtia lohjennut palannut tuluspiin kappale. Vaikuttaa siltä, että vainaja poltettiin korut ja työvälineet mukanaan, ja että tähänkin röykkiöön olisi tehty vain yksi hautaus. Myös tätä hautaa oli tuhottu ottamalla sen yhdeltä sivulta vähän kiviä. Kaularengas on samanlainen, mitä käytettiin esimerkiksi Itämeren eteläosissa Lausitzin kulttuurissa periodilla V.
Sepän hauta (88) ja pajan jäännökset
Hautaröykkiö 88 oli tutkijoilleen lievä pettymys. Sitä rajasi ymprän muotoinen kivikehä, jonka halkaisija oli noin neljä metriä pitkä. Kehän keskeltä löytyi kolme laakakiveä, joiden välistä ei kuitenkaan havaittu luunkappaleita tai muitakaan hautoihin liittyviä merkkejä. Siksi Salo arveli tähän oli tehty ruumishautaus. Siihen tarkoitukseen röykkiön pohjalta löydettyjen laakakivien välimatka ja muiden kivien sijoittelu viittasi. On jopa mahdollista, että tähän oli tehty kaksi ruumishautausta. Kun haudan pohja oli tutkimuksissa raivattu, huomattiin sen pohjalla tulenpidon merkkejä. Salo arveli, että alue olisi ensi pyhitetty polttamalla siitä roskat ja ruoho pois. Palokerroksen alla oli maassa kuitenkin vielä kulttuurimaakerros, jonka tutkimista jatkettiin. Maata poistamalla löydettiin vielä runsaasti kvartsi-iskoksia ja kvartsiesineitä, muutamia kvartsiittiesineitä ja niiden valmistamisesta syntyneitä kvartsiitti-iskoksia, muutama piiesine, valinmuotin kappaleita, saviastianpalasia, sulatusupokkaan kappale, mahdollinen pronssinen valintappi ja raudanpalanen. Valinmuotti oli niin sanottua kertakäyttöistä savesta valmistettua mallia, joka rikottiin valamisen jälkeen, kun esine haluttiin ottaa esille. Valinmuotin palasista näkyi kaula- tai rannerenkaan muotoisen esineen jäljet. Löytyneen upokkaan valistusmateriaali oli samanlaista savea kuin valinmuotissakin oli käytetty. Upokkaassa sulatettiin pronssia, jolla valmistettiin valamalla esineet muoteissaan. Upokkaan erottaa muista keraamisista astioista sisäpinnalla olevasta laskimaisesta pinnastaan.
Hautaa on kutsuttu kirjallisuudessa Salon tapaan ”Sepän hautana”, koska hän arvelee haudan paikalla olisi sijainnut paja, joka olisi poistettu Sepän hautauksen tieltä.
Irtolöytöjä ja ajoituksia
Talojen pohjien alta on löytynyt vuohen ja lampaan luita ja lehmän sarvenkappale. Luita on myöhemmin tutkittu uudelleen ja yksi niistä on tunnistettu kuuluneen hevoselle. Tämä on toistaiseksi varhaisin havainto hevosesta Suomessa. Se on kappale hevosen palaneesta alaleuan luusta, joka on radiohiiliajoitettu 2 550–2 850 vuotta vanhaksi eli sen ajoitus on 900–600 eaa. Tämä sopii hyvin yhteen Salon esineiden avulla tekemään karkeampaan ajoitukseen. Myös lampaanluu on ajoitettu ja sen ajoitus on 820–550 eaa. Se on toistaiseksi toiseksi vanhin ajoitettu lampaanluu, sillä Kiukaisten kulttuuria edustavan Pietarsaaren Kvarnabban asuinpaikalta jo vuonna 1935 löydetystä luusta teetettiin vuonna 2011 radiohiiliajoitus. Se antoi luun ajoitukseksi 2200–1950 eaa., joka vie sen myöhäiselle neoliittiselle kivikaudelle.
Majan seinän vierestä löytyi keraamisen astian kappaleita. Niistä voitiin liimata kasaan lähes kokonainen saviastia. Astian edustama maljatyypin astia, joka on Suomessa parhaiten säilynyt tämän tyypin saviastia, sopii aikaisempana esitettyyn ajoitukseen pronssikauden periodille V. Tyypin mallia on otettu ilmeisesti Itämeren eteläosissa vaikuttaneelta Lausitzin kulttuurista, missä näitä astioita oli myös metallista.
Suomalaisessa kirjallisuudessa viitataan usein siihen, että pronssiesineiden rinnalla käytettiin yhä kivityökaluja, sillä pronssi oli kallista. Kuitenkin Rieskaronmäeltä ei ole löytynyt yhtään hiottua kivityökalua, mikä on sääntö kivikauden asuinpaikoilla. Tästä onkin päätelty, että Rieskaronmäellä veistötyöt tehtiin pronssisilla työkaluilla. Kvartsi-iskokset kertovat lisäksi, että esimerkiksi nuolenkärjet saatettiin terittää kvartsilla.
Texas Flood (albumi)
Texas Flood on blues rock -kitaristi ja laulaja Stevie Ray Vaughanin ja hänen yhtyeensä Double Troublen debyyttialbumi, joka julkaistiin 13. kesäkuuta 1983 Epic Recordsin kautta.
Follonica
Follonica on kunta Italiassa Toscanan alueella olevassa Grosseton maakunnassa.
Kunta sijaitsee Maremma-alueella Tyrrhenanmeren rannalla Follonicanlahden pohjukassa, vastapäätä Elban saarta. Follonica on suosittu rantalomakohde pitkine hiekkarantoineen.
Lamadaya
pienoiskuva|Lamadaya veiputous, [[Sanaag, Somalia.]]
Putous ja vuoristo olivat 1980-luvulla ennen Somalian sisällissotaa suosittu yksi Somalian tärkeimpiä turistikohteita. Alueella kasvaa noin 1 000 kasvilajia joista noin 200 on kotoperäisiä eli niitä kasvaa vain tällä alueella.
Nikolai Volkoff
Josip Nikolai Peruzović, painijanimi: Nikolai Volkoff (14. lokakuuta 1947 Split, Kroatia – 29. heinäkuuta 2018 ), oli showpainija. Vaikka Peruzović tunnetaan venäläisenä, hän on oikeasti kroatialaista syntyperää ja hänellä on sekalaiset sukujuuret.
Ura
Nuori Peruzović oli Jugoslavian voimannostojoukkueessa vuoteen 1967, jolloin hän loikkasi Kanadaan ollessaan voimannostojoukkueessa Itävallassa Wienissä. Hän sai Calgaryssa koulutusta legendaariselta Stu Hartilta. Hän siirtyi Yhdysvaltoihin vuonna 1970.
Heti saavuttuaan Kanadaan Peruzović alkoi painia World Wide Wrestling Federationin kilpailuissa (WWWF, nykyisin WWE) nimellä Nicolai Volkoff. Ensimmäisen ottelun hän otteli vuonna 1968, kun hän haastoi loppuunmyydyllä Madison Square Gardenilla legendaarisen Bruno Sammartinon WWWF:n mestaruudesta. Pian ottelun jälkeen hän alkoi käyttää nimeä Bebo Mongol, ja Lou Albanon manageroimana hän voitti yhdessä Geto Mongolin kanssa WWWF International Tag Team Championship -mestaruuden. Hävittyään sen lyhyen ajan sisällä Luke Grahamille ja Tarzan Taylorille, Peruzović ryhtyi soolopainijaksi ja alkoi käyttää nimeä Nikolai Volkoff.
Vuonna 1974 Peruzović kävi yhden uransa ikimuistoisimmista otteluista, kun hän haastoi Sammartinon uusintaotteluun, jälleen täpötäydellä Madison Square Gardenilla. Ottelu kesti huimat 53 minuuttia ja päättyi tasapeliin. Uransa alkuaikoina Peruzović haastoi useita WWWF:n mestareita ja antoi aina kaikkensa, muttei koskaan voittanut titteliä.
Myöhemmin samana vuonna Peruzović siirtyi AWA:han (American Wrestling Association), ja alkoi käyttää nimeä Boris Breznikoff. Hänen managerinaan toimi yksi ammattipainin historian suurimmista managereista, Bobby "The Brain" Heenan. Peruzovićin ura AWA:ssa oli lyhytaikainen ja kahden vuoden päästä hän palasi WWF:ään, käyttäen jälleen nimeä Nikolai Volkoff. Tänä aikana hänen ilmoitettiin olevan kotoisin Mongoliasta. Peruzović aloitti vihanpidon entisen vastustajansa Sammartinon kanssa. Tämä alkoi, kun Peruzović hyökkäsi Sammartinon kimppuun kesken tämän haastattelun. He kohtasivat monta kertaa täpötäysillä areenoilla. Tällöin Peruzović alkoi käyttää ensimmäistä tavaramerkkiään; hän murskasi kehään saapuessaan tuoreen omenan yhdellä kädellä, näyttääkseen mitä aikoo tehdä vastustajalleen.
1980-luvun alussa Peruzović paini Cowboy Bill Wattsin leivissä.
Vuonna 1984 Peruzović palasi WWF:ään (nimi muuttui vuonna 1980) ja liittoutui Iron Sheikin kanssa, muodostaen tiimin nimeltä "Foreign Legion" Freddie Blassien toimiessa heidän managerinaan. Tällöin Peruzovićin ilmoitettiin olevan neuvostoliittolainen ja hän lauloi Neuvostoliiton hymnin ennen jokaista otteluaan; tämä oli kikka, jolla yleisö saatiin vihaamaan ulkomaalaisia, "Amerikkaa vihaavia" Peruzovićia ja Iron Sheikiä.
left|thumb|Peruzović kehässä partnerinsa Iron Sheikin ja managerinsa Freddie Blassien kanssa.
Peruzović ja Iron Sheik voittivat himoitut WWF Tag Team -mestaruudet U.S Expressilta (joukkue, johon kuuluivat Mike Rotundo sekä Barry Windham) kaikkien aikojen ensimmäisessä WrestleManiassa 31. maaliskuuta 1985. Hävittyään tittelit takaisin Rotundolle ja Windhamille kolmea kuukautta myöhemmin, Peruzović alkoi käydä enemmän yksinotteluja, ja aloitti mainitsemisen arvoisen vihanpidon Corporal Krischnerin kanssa.
Kaksikko paini jälleen yhdessä vuonna 1987 järjestetyssä WrestleMania III -tapahtumassa, jossa kohtasivat The Killer Bees -ryhmän. Peruzović ja Sheik voittivat diskauksella alta kuuden minuutin. Peruzović paini vielä muutaman vuoden, kunnes jäi eläkkeelle vuonna 1992. Tämän jälkeen hän on kuitenkin tehnyt satunnaisesiintymisiä, joista kuuluisin lienee vuoden 2001 WrestleMania X-Seven. Tässä tapahtumassa hän osallistui Gimmick Battle Royal -otteluun, jossa oli mukana 18 muutakin legendaarista tähteä. Hänen kumppaninsa Iron Sheik voitti tuon matsin.
3. helmikuuta 2005 Peruzović pääsi monien muiden legendojen ohella WWE Hall of Fameen. Seremonia pidettiin Gibson Amphitheatressa Los Angelesissa, ja hänet esitteli Jim Ross.
10. maaliskuuta 2008 esitetyssä RAW:ssa nähtiin revansseja aiemmista WrestleManioista. Kyseisessä jaksossa Peruzović kohtasi yhdessä Iron Sheikin kanssa U.S. Express -joukkueen, jota vastaan he ottelivat ensimmäisessä WrestleManiassa. Ennen ottelun alkua Jillian Hall keskeytti heidät ja tuli laulamaan Bruce Springsteenin kappaleen Born in the U.S.A.
Yksityiselämä
Peruzović varttui Kroatian sosialistisessa tasavallassa, joka oli tuolloin osa Jugoslavian sosialistista liittotasavaltaa. Hänen äitinsä oli venäläinen ja isä kroatialais-italialainen. Peruzovići on naimisissa Eleanor Lynn Peruzovićin kanssa. Heillä on kaksi tytärtä, joista toinen on opettaja ja toinen sairaanhoitaja.
Peruzović työskentelee tätä nykyä ulosottovirkamiehenä.
Tony Malinosky
Anthony Francis ”Tony” Malinosky (5. lokakuuta 1909 Collinsville, Illinois – 8. helmikuuta 2011) oli yhdysvaltalainen baseballpelaaja. Hän toimi Major League Baseballissa ja pelasi vuonna 1937 kolmosena ja short stopina Brooklyn Dodgersille.
Vainiopakko
Vainiopakko tarkoitti maanviljelyyn perustuvassa kyläyhteisössä käytännön yhteistyövelvollisuutta peltoviljelyssä.
Belgian Grand Prix 1962
Belgian Grand Prix 1962 oli Formula 1 -sarjan osakilpailu, joka ajettiin 17. kesäkuuta 1962 Spa-Francorchamps'n radalla. Kilpailun voitti Jim Clark, jolle voitto oli uran ensimmäinen.
Vainiopakko
Ennen isojakoa kunkin talon pelto-omistus oli jakautunut kapeisiin sarkoihin useille vainioille. Kun viereiset sarat omisti yleensä aina toinen talo, oli kunkin vainion työt tehtävä yhtä aikaa, jotta ei olisi aiheutettu haittaa viereiselle saralle esim. kulkemalla sen yli. Käytännössä kullakin vainiolla tuli olla viljelyssä sama vilja, tai se tuli pitää kokonaisuudessaan kesantona. Pellonhoitoon liittyvät työt, kuten kyntö, kylvö ja korjuu, tuli tehdä samaan aikaan.
Isojaon yhtenä tarkoituksena oli koota talon hajanaiset sarat yhteen ja vapauttaa talot yhtäaikaisesta vainiopakosta.
Billy Werber
Werberin joukkueina olivat hänen ammattilaisuransa aikana New York Yankees (1930, 1933), Boston Red Sox (1933–1936), Philadelphia Athletics (1937–1938), Cincinnati Reds (1939–1941) ja New York Giants (1942).
Werberistä tuli iäkkäin elossa oleva entinen Major League Baseball -pelaaja Rollie Stilesin kuoltua satavuotiaana 22. heinäkuuta 2007. Werber itsekin kuoli satavuotiaana tammikuussa 2009.
John Cairncross
John Cairncross (25. heinäkuuta 1913 Lesmahagow, Skotlanti – 8. lokakuuta 1995 Herefordshire) oli brittiläinen virkamies ja vakooja, joka vakoili Neuvostoliiton hyväksi toisen maailmansodan aikana. Hänen arvellaan olleen viides jäsen Cambridgen viisikkona tunnetussa vakoojaryhmässä, jonka muut jäsenet olivat Kim Philby, Donald Maclean, Guy Burgess ja Anthony Blunt.
Thury-Harcourt
thumb|250px|Linna Thury-Harcourtissa Thury-Harcourt on kunta Calvadosin departementissa Basse-Normandien hallintoalueella Ranskassa. Kunnassa oli 1 825 asukasta vuoden 1999 väestönlaskennassa. Thury-Harcourtin pinta-ala on viisi neliökilometriä.
John Cairncross
Elämä
Cairncross siirtyi vuonna 1938 ulkoministeriöstä valtiovarainministeriöön ja vuonna 1940 hallituksen kansliaan (Cabinet Office), jossa hänestä tuli ministeri Maurice Hankeyn yksityissihteeri. Cairncross mahdollisesti vuoti Neuvostoliittoon niin sanotun MAUD-raportin, jossa arvioitiin Britannian mahdollisuuksia rakentaa atomipommi. Vuodesta 1942 hän toimi saksan kielen kääntäjänä Bletchley Parkin huippusalaisessa koodinpurkukeskuksessa. Cairncrossin tiedetään toimittaneen Neuvostoliittoon useita brittien purkamia saksalaisilta kaapattuja viestejä, jotka sisälsivät arvokkaita tietoja muun muassa saksalaisjoukkojen siirroista itärintamalla. Cairncrossin vuotamien viestien on spekuloitu vaikuttaneen puna-armeijan voittoon vuoden 1943 ratkaisevassa Kurskin taistelussa. Vuosina 1944–1945 Cairncross työskenteli tiedustelupalvelu MI6:ssa Kim Philbyn alaisena, mutta palasi sitten valtiovarainministeriöön.
Kun Cambridgen vakoojarenkaaseen kuuluneet diplomaatit Donald Maclean ja Guy Burgess vuonna 1951 loikkasivat Neuvostoliittoon, kolmas vakooja Anthony Blunt kävi KGB:n pyynnöstä hävittämässä Burgessin asuntoon jääneet raskauttavat asiakirjat, mutta häneltä jäi huomaamatta eräs muistiinpanolappu, jossa kuvailtiin hallituksen virkamiesten vuonna 1939 käymiä luottamuksellisia keskusteluja. Sisäinen tiedustelu MI5 sai tunnistettua tekstin Cairncrossin käsialaksi ja asetti hänet seurantaan. MI5:n kuulustelussa Cairncross kiisti vakoilun, mutta myönsi luovuttaneensa tietoja ”ystävälleen” Burgessille, joten hän joutui eroamaan virastaan. Hän työskenteli tämän jälkeen muun muassa The Economistin, The Observerin ja kanadalaisen CBC:n kirjeenvaihtajana. Vuosina 1953–1956 hän oli YK:n palveluksessa Genevessä ja vuosina 1957–1962 YK:n Aasian ja Kaukoidän -talousneuvostossa Bangkokissa Thaimaassa. Myöhemmin hän työskenteli FAO:lle Roomassa Italiassa. Samaan aikaan Cairncross loi uran kirjallisuushistorian tutkijana. Hän opetti Yhdysvalloissa Northwestern- ja Case Western Reserve -yliopistoissa, ja julkaisi käännöksiä ja tutkimuksia 1600-luvun ranskalaisista kirjailijoista Racinesta, Corneillesta ja Molièresta, sekä tutkimuksen kristinuskon historiallisesta suhtautumisesta moniavioisuuteen (After Polygamy Was Made a Sin, 1974).
Neuvostoloikkari Anatoli Golitsynin paljastukset ja Philbyn loikkaus vuonna 1963 johdattivat MI5:n Bluntin jäljille, joka tunnustuksensa jälkeen ilmiantoi Cairncrossin ja muita vakoojia. Cairncrossia kuulusteltiin vuonna 1964 Pariisissa, ja nyt hän tunnusti olleensa vakooja. Hänelle tarjottiin sama järjestely kuin Bluntille, oikeustoimien välttäminen ja asian salaaminen vastineeksi tunnustuksesta ja hyödyllisten tietojen antamisesta. Vuonna 1979 tutkiva journalisti Barrie Penrose kuitenkin paljasti Cairncrossin vakoilun julkisesti. Vuonna 1982 Cairncross sai Italiassa yhden vuoden vankeustuomion salakuljetuksesta Italian ja Sveitsin välisellä rajalla. Oli pitkään epäselvää, oliko juuri Cairncross ”Cambridgen viisikon” puuttuva viides jäsen, mutta 1982 kaksoisagentiksi ryhtynyt KGB-upseeri Oleg Gordijevski vahvisti asian MI6:lle. Julkisen vahvistuksen asia sai vuosina 1990 ja 1995 julkaistuista Gordijevskin ja toisen entisen KGB-upseerin muistelmateoksista. Cairncrossin oma muistelmateos The Enigma Spy ilmestyi postuumisti vuonna 1997.
Populaarikulttuurissa
Cairncross esiintyy hahmona vuonna 2014 valmistuneessa elokuvassa The Imitation Game, jossa häntä näyttelee Allen Leech.
Kalastusalus
pienoiskuva|Kalastusalus [[Oulu|Oulussa.|alt=]] Kalastusalus on vene tai laiva, jota käytetään kalastukseen merellä, joessa tai järvellä. Ammattimaiseen, kotitarve- tai vapaa-ajan kalastukseen voidaan käyttää monenlaisia aluksia.
Vesiliikenteen väistämissäännöissä kalastusalukseksi määritellään alus, joka on suorittamassa kalastusta niin, että sillä on vaikutusta aluksen ohjauskykyyn. Vene, missä vetouistellaan, ei ole kalastusalus.
Jorma Kalske
Jorma Kalervo Kalske (s. 30. kesäkuuta 1948 Kotka) on oikeustieteen kandidaatti ja varatuomari, joka toimi Suomen apulaisvaltakunnansyyttäjänä vuosina 2002–2016.
Kalskeelle myönnettiin laamannin arvonimi toukokuussa 2013.
Lyyrypyrstö
Lyyrypyrstö (Menura novaehollandiae) on suurikokoinen australialainen lintu. Lajin koiraiden tuntomerkkinä on näyttävä pyrstö. Lyyrypyrstö kykenee matkimaan täydellisesti erilaisia ääniä.
Ulkonäkö ja laulu
Lyyrypyrstön ääntely vaihtelee yksilöstä toiseen. Ne pystyvät matkimaan monia erilaisia ääniä. Lyyrypyrstö laulaa lähellä maata ja aloittaa noin puoli tuntia ennen auringonnousua. Asutusten lähellä lyyrypyrstön ääntely voi olla riesaksi.
Levinneisyys
Lyyrypyrstöä tavataan yleisenä sademetsissä ja muissa rehevissä metsissä Australian itärannikolla Tasmaniasta Etelä-Queenslandiin.
Lisääntyminen
Molemmat sukupuolet valtaavat reviirin ja etsivät useita parittelukumppaneita. Koiras yrittää vallata mahdollisimman monta naarasta. Naaras rakentaa pesän huhti- lokakuussa matalalle ja vuoraa sen sammaleilla. Se munii yhden munan jota se hautoo yksin kuusi viikkoa. Poikaset pysyvät pesässä 6-10 viikkoa ja itsenäistyvät 9 kuukauden ikäisinä.
Tracy-sur-Mer
thumb|250px|Tracy-sur-Mer'n kirkko Tracy-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 240 asukasta vuoden 1999 väestönlaskennassa. Tracy-sur-Mer'n pinta-ala on neljä neliökilometriä.
Alaspää (kylä)
Alaspää on kylä Salon ja Raaseporin rajalla Kiskonjoen varrella. Kylän alueita on molemman kunnan puolella. Ennen kuntaliitoksia Alaspää on kuulunut Perniöön ja Tenholaan.
Alaspää sijaitsee Saarenjärven luusuassa Kiskonjoen molemmin puolin. Joen molemmilla rannoilla on peltomaata, mutta muutoin kylän alue on mäkistä ja soista metsämaata, jossa korkein kallio Uvberget kohoaa 85,6 metrin korkeuteen merenpinnasta. Kylän keskus on Alaspään maatila Salon puolella ja Kronobölen tila joen vastarannalla Raaseporin puolella. Tilojen välille on rakennettu silta. Joen ja järven rannalla on hieman kesäasutusta.
Oldsmobile Aurora
Oldsmobile Aurora on full-size -luokan henkilöauto, jota yhdysvaltalainen General Motors valmisti Oldsmobile -brändin alla vuosina 1994–1999 ja 1999–2003. Auton muotoilussa on otettu mallia 1960-luvun Oldsmobile Tornadosta.
Kai-Veikko Vuoristo
Kai-Veikko Vuoristo (s. 13. toukokuuta 1933 Viitasaari ) on suomalainen maantieteilijä, filosofian tohtori ja Helsingin kauppakorkeakoulun talousmaantieteen emeritusprofessori. Hän on toimittanut maantiedeaiheista tietokirjallisuutta sekä kirjoittanut kaunokirjallisen teoksen Hankien kimallus. Kirjailija Sari Vuoristo on Kai-Veikko Vuoriston tytär.
Svjatoslav III
Svjatoslav III oli Novgorodin ruhtinas vuosina 1200–1205, 1207–1210 ja Vladimirin suuriruhtinas vuosina 1246–1249. Hän oli Vsevolod III:n kuudes poika. Hän sai isänperintönä Jurjev-Polskiin, jonne hän palasi jouduttuaan karkotetuksi Vladimirista kahden vuoden valtakauden jälkeen.
Leó Szilárd
Leó Szilárd (11. helmikuuta 1898 – 30. toukokuuta 1964) oli unkarilaissyntyinen yhdysvaltalainen ydinfyysikko, joka keksi fissiossa ilmenevän ketjureaktion. Szilárd osallistui Yhdysvaltain armeijan Manhattan-projektiin, jonka päämääränä oli kehittää ydinase.
Elämäkerta
Szilárd kävi lukionsa kotikaupungissansa vuosina 1908–1916. Hän päätti opiskella itsensä insinööriksi Budapestin teknillisessä korkeakoulussa. Hän aloitti opintonsa vuonna 1916, mutta ensimmäisen maailmansodan takia hänen oli keskeytettävä opinnot ja liityttävä armeijaan. Vuonna 1919 hän aloitti opinnot Budapestissä uudelleen, mutta hän katsoi parhaimmaksi muuttaa pois maasta kasvaneen antisemitismin takia. Miklós Horthyn hallitsemassa Unkarissa säädettiin korkeakouluihin kiintiöt juutalaisopiskelijoille.
Muutettuaan Saksaan, Szilárd kirjautui Technische Universität Berliniin. Hän jatkoi insinööriksi opiskelua, mutta pian Saksaan muuton jälkeen hän vaihtoi pääaineensa fysiikkaan. Häntä opettivat muun muassa Einstein, Planck ja von Laue. Szilárd väitteli tohtoriksi vuonna 1922 työllään Über die thermodynamischen Schwankungserscheinungen. Työ sai parhaimman mahdollisen arvosanan, mutta myös kehuja Einsteinilta. Väittelemisensä jälkeen hän pääsi von Lauen apulaiseksi Berliinin yliopiston teoreettisen fysiikan laitokselle. Väitöstyön jälkeisen tutkinnon hän sai valmiiksi vuonna 1927. Berliinissä asuessaan Szilárd työskenteli useiden keksintöjen parissa. Yksi Saksassa patentin saanut keksintö oli syklotroni.
Natsien päästyä valtaan Saksassa Szilárd muutti useiden muiden tapaan Britanniaan. Britanniassa hän aloitti ketjureaktion tarkastelemisen. Aiemmin 1930-luvulla oli löydetty neutroni, joka on sähköisesti varautumaton hiukkanen. Koska neutronit ovat sähköisesti neutraaleja, ne pystyisivät tunkeutumaan atomin ytimeen esteettä. Szilárd ajatteli, että tätä ominaisuutta hyväksi käyttäen saattaisi olla mahdollista löytää neutronien aiheuttama ydinreaktio, jossa vapautuisi energian lisäksi uusia neutroneita, jotka saattaisivat synnyttää lisää vastaavia reaktioita. Szilárd halusi kokeilla ajatustaan käytännössä, mutta rahoituksen puutteen takia hän pystyi järjestämään vaatimattomia kokeita, joiden tulokset olivat heikkoja.
Troarn
thumb|250px|Troarn'n kylän keskustaa Troarn on kunta Calvadosin departementissa Basse-Normandien hallintoalueella Ranskassa. Kunnassa oli 3 176 asukasta vuoden 1999 väestönlaskennassa. Troarn'n pinta-ala on 12 neliökilometriä.
Leó Szilárd
Elämäkerta
Toukokuussa 1964 Szilárd kuoli nukkuessaan sydänkohtaukseen.
Connecticut Sun
Connecticut Sun (aiemmin Orlando Miracle) on yhdysvaltalainen koripalloseura, joka pelaa Women's National Basketball Association -liigassa. Seura pelaa kotiottelunsa Mohegan Sun Arenalla, joka sijaitsee Uncasvillen kylässä, Montvillen kaupungissa, Connecticutissa. Orlando Miracle aloitti WNBA:ssa kaudella 1999 ja oli tuolloin NBA-seura Orlando Magicin sisarseura. Seura pelasi kotiottelunsa TD Waterhouse Centressä Orlandossa, Floridassa. Vuonna 2003 seuran osti Mohegan Sun -kasino ja Miracle siirtyi Connecticutiin. Seura on kuulunut alusta alkaen WNBA:n itäiseen konferenssiin.
Runkosarja- ja pudotuspelimenestys
Neljän Orlandossa pelatun kautensa aikana seura ei juurikaan menestynyt. Orlando Miracle pääsi WNBA:n pudotuspeleihin kerran, vuonna 2000, jolloin se sijoittui runkosarjassa konferenssinsa kolmanneksi voittoprosentilla 50 (16 voittoa ja 16 tappiota). Seura putosi pudotuspelien ensimmäisellä kierroksella hävittyään ottelusarjan Cleveland Rockersia vastaan voitoin 1–2.
Connecticutiin siirtymisen jälkeen seura pääsi vuosina 2003–2008 kuudesti peräkkäin pudotuspeleihin. Vuonna 2003 Sun sijoittui runkosarjassa konferenssinsa kolmanneksi voittoprosentilla 52,9 (18 voittoa ja 16 tappiota) ja kohtasi pudotuspelien ensimmäisellä kierroksella konferenssissaan samalla voittoprosentilla toiseksi sijoittuneen Charlotte Stingin. Sun voitti ottelusarjan Stingiä vastaan suoraan voitoin 2–0. Konferenssifinaaleissa seura sai vastaansa tulevan mestarin Detroit Shockin, joka voitti ottelusarjan suoraan kahdessa ottelussa. Vuonna 2004 Sun voitti itäisen konferenssin runkosarjan voittoprosentilla 52,9 ja sai ensimmäisellä pudotuspelikierroksella vastaansa Washington Mysticsin, joka kaatui voitoin 2–1. Idän konferenssifinaaleissa Sun kohtasi New York Libertyn, jonka seura voitti 2–0, ja WNBA:n loppuotteluissa vastaan asettui Seattle Storm, joka vei mestaruuden voitoin 2–1. Sun voitti loppuottelusarjan ensimmäisen ottelun 68–64 ja Storm kaksi jälkimmäistä ottelua pistein 67–65 ja 74–60.
Kaudella 2005 Sun oli historiansa parhaalla voittoprosentilla 76,5 (26 voittoa ja kahdeksan tappiota) toisen kerran peräkkäin itäisen konferenssin runkosarjavoittaja. Voittoprosentti oli myös koko liigan paras. Pudotuspeleissä seura löi ensimmäisellä kierroksella Detroit Shockin suoraan kahdessa ottelussa ja konferenssifinaaleissa Indiana Feverin niin ikään 2–0, mutta tasaisessa loppuottelusarjassa Sacramento Monarchsia vastaan seura joutui taipumaan voitoin 1-3, pistein 65-69, 77-70, 55-66 ja 59-62. Kaudella 2006 Sun saavutti toistamiseen voittoprosentin 76,5, joka oli sinäkin vuonna WNBA:n paras. Pudotuspelien ensimmäisellä kierroksella seura voitti Washington Mysticsin suoraan kahdessa ottelussa, mutta kärsi konferenssifinaaleissa tappion tulevalle mestarille Detroit Shockille, joka vei sarjan nimiinsä voitoin 2–1. Kauden päätyttyä Sunin valmentaja Mike Thibault palkittiin WNBA:n vuoden valmentajan palkinnolla.
Kaudella 2007 Sun oli runkosarjassa konferenssinsa kolmas voittoprosentilla 52,9 (18 voittoa ja 16 tappiota) ja kaudella 2008 konferenssinsa toinen voittoprosentilla 61,8 (21 voittoa ja 13 tappiota). Pudotuspeleissä 2007 seura putosi ensimmäisen kerran Connecticutin-vuosinaan ensimmäisellä kierroksella hävittyään Indiana Feverille voitoin 1–2 ja pudotuspeleissä 2008 seura putosi niin ikään ensimmäisellä kierroksella hävittyään New York Libertylle voitoin 1–2. Thibault nimettiin vuonna 2008 toistamiseen WNBA:n vuoden valmentajaksi. Vuonna 2009 Sun jäi pudotuspelien ulkopuolelle ensimmäisen kerran Connecticutiin muuton jälkeen.
Pelaajat
Miraclen/Sunin organisaation historian paras pisteidentekijä on Nykesha Sales, joka kuului seuran kokoonpanoon kausina 1999–2007. Sales oli seuran paras pistenainen neljästi, kausina 2001 ja 2003–2005 , ja toiseksi paras pistenainen kahdesti, 1999 ja 2002. Salesin WNBA-uran korkein pistekeskiarvo on 16,1 kaudelta 2003. Muita pisteiden teossa kunnostautuneita Sunin pelaajia ovat seurassa kaudet 1999–2003 pelannut Shannon Johnson, joka oli seuran paras pistenainen kahdesti, 1999 ja 2002, ja seurassa kaudet 1999–2006 pelannut Taj McWilliams-Franklin, joka oli Miraclen paras pisteidentekijä kaudella 2000. Kausilla 2006 ja 2007 Sunin paras pistenainen oli seuraa kaudesta 2001 edustanut Katie Douglas, jonka runkosarjan pistekeskiarvo oli ensiksi mainitulla kaudella 16,4 ja jälkimmäisellä tasan 17. Hän rikkoi molempina vuosina seuran yhden kauden piste-ennätyksen. Douglas siirtyi kauden 2007 jälkeen Indiana Feveriin vaihdossa Tamika Whitmoreen. Kausilla 2008 ja 2009 parhaan pistekeskiarvon saavuttanut Sunin pelaaja oli Ashja Jones.
Levypalloissa seurahistorian selvä ykkösnimi on Taj McWilliams-Franklin, joka oli seuran sisäisen levypallotilaston kärjessä seitsemällä kaudella kahdeksasta, joka vuosi lukuun ottamatta vuotta 2002, jolloin hän oli suurimman osan kaudesta sivussa loukkaantumisen vuoksi. Parhaimman levypallokeskiarvon, 9,6, McWilliams-Franklin saavutti kaudella 2006. Eniten koriin johtaneita syöttöjä antanut pelaaja Sunin historiassa on seuraa kausina 2004–2009 edustanut Lindsay Whalen, joka ylitti Shannon Johnsonin nimissä olleen aiemman ennätyksen kaudella 2008.
Nykyiset pelaajat
Tilanne 22. syyskuuta 2011:
Pikku Traktori
Pikku Traktori on brittiläinen lastensarja, jonka ensimmäinen osa esitettiin Britanniassa vuonna 2004 ja Suomessa vuonna 2007.
Lods
Lods [lɔː] on kunta itäisessä Ranskassa Burgundi-Franche-Comtén hallintoalueella Doubsin departementissa. Kunnan asukasluku vuonna 2017 oli 225. Se kuuluu departementissaan Ornansin kantoniin Besançonin arrondissementissa. Lods kuuluu kauneimpien ranskalaiskylien järjestöön Les Plus Beaux Villages de France.
Lods sijaitsee Loue-joen varrella noin 12 kilometriä Ornansin ja 37 kilometriä Besançonin kaakkoispuolella. Naapurikuntia ovat pohjoisessa Lavans-Vuillafans ja Les Premiers-Sapins, idässä Mouthier-Haute-Pierre, lounaassa Longeville ja lännessä Vuillafans ja Échevannes.
Itävallan sloveenit
Itävallan sloveenit ovat Itävallassa asuvia sloveeneja. Historiallisia sloveenivähemmistöjä asuu Kärntenin ja Steiermarkin osavaltioiden alueella. Kärntenissä asui vuoden 2001 väestönlaskennan mukaan 12 554 ja Steiermarkissa 2 192 sloveenia.
Historia
220px|thumb|vasen|Sloveenien kulttuuriseuran jäseniä [[Klagenfurtissa vuonna 1905.]] Sloveenien perustivat 600-luvulla nykyisen Itävallan alueelle Karantanian valtion, joka laajimmillaan käsitti muun muassa Salzburgin, Tirolin ja Kärntenin. Sloveenien asuma-alueet alkoivat kuitenkin työntä kohti etelää saksalaisten tieltä ja uskonpuhdistuksen aikoihin sloveenien asuma-alueen pohjoisraja oli Kärntenin keskiosissa. Kun Jugoslavian kuningaskunta perustettiin vuonna 1918 se miehitti jonkin aikaa Kärntenin eteläosia. Vuonna 1920 alueen omistuksesta järjestettiin kansanäänestys, jossa 59 % paikallisista äänesti Itävaltaan kuulumisen puolesta. Itävaltaan liittämisen jälkeen sloveeneja yritettiin saksalaistaa ja toiminta kiihtyi etenkin Anschlussin jälkeen. Kärntenistä tulikin Itävallan ainut alue, jossa Natsi-Saksan miehitystä vastustettiin merkittävissä määrin. Toisen maailmansodan jälkeen Jugoslavialla oli vaatimuksia Kärntenin suhteen, mutta asia ratkaistiin Itävallan valtio sopimu ksella vuonna 1955. Sopimuksessa sloveenivähemmistölle taattiin enemmän oikeuksia ja muun muassa sloveenin kielisen peruskoulutuksen järjestäminen on sittemmin herättänyt vastustusta saksankielisissä nationalisteissa. Vuonna 1973 moneen paikkaan tehtiin kaksikielisiä tienviittoja, mutta saksankieliset nationalistiset mielenosoittajat tuhosivat ne 123 kylässä.
Nykypäivä
220px|thumb|oikea|Sloveenien määrä alueittain Kärntenissä. Sloveenit ovat tunnustettu vähemmistö Kärntenissä, mutta eivät Steiermarkissa. Itävallassa on muutamia kaksikielisiä päiväkoteja ja kouluja. Sloveeninkielinen koulutus herättää edelleen vastustusta Kärntenin hallinnossa. Vuosina 2001 ja 2006 Kärntenin kuvernööri Jörg Haider kieltäytyi noudattamasta perustuslakituomioistuimen määräystä käyttää kaksikielisiä tienviittoja alueilla, joilla sloveenit muodostavat yli 10 % väestöstä.
Luettelo vähintään viisi maalia yhdessä NHL-ottelussa tehneistä pelaajista
thumb|right|200px|[[Marián Gáborík juhlimassa viittä maaliaan 20. joulukuuta 2007.]] Tämä on luettelo pelaajista, jotka ovat tehneet vähintään viisi maalia yhdessä NHL-ottelussa. Vain 47 pelaajaa on onnistunut tässä. Kaikkiaan viisi maalia on saman pelaajan nimiin mennyt NHL-ottelussa 63 kertaa.
Pudotuspeleissä on viidesti tehty viisi maalia yhdessä ottelussa. Tässä ovat onnistuneet Newsy Lalonde, Maurice Richard, Darryl Sittler, Reggie Leach ja Mario Lemieux.
Wayne Gretzky ja Mario Lemieux tekivät viisi maalia ottelussa neljästi, ja viidellä muullakin pelaajalla on viiden maalin otteluita enemmän kuin yksi. Mario Lemieux on ainoa pelaaja, joka on tehnyt viisi maalia viidellä eri tavalla pelin aikana. Hän teki 31. joulukuuta 1988 maalin tasakentällisillä, ylivoimamaalin, alivoimamaalin, rangaistuslaukausmaalin ja vielä maalin tyhjään maaliin. Timo Meierista tuli Los Angeles Kingsiä vastaan pelatussa ottelussa 17. tammikuuta 2022 samalla sekä ensimmäinen sveitsiläinen, että myös ensimmäinen San Jose Sharksin pelaaja, joka onnistui tekemään viisi maalia NHL-ottelussa.
Viimeksi vähintään viisi maalia ottelussa on tehnyt Buffalo Sabresin Tage Thompson. Hän onnistui viiden maalin teossa vierasottelussa Columbus Blue Jacketsia vastaan 7. joulukuuta 2022.
Viiden maalin ottelut
thumb|upright|[[Newsy Lalonde oli ensimmäinen kuusi maalia NHL-ottelussa tehnyt pelaaja. Lisäksi hän teki kahdesti neljä maalia.]] thumb|upright|[[Maurice Richard|Maurice ”Rocket” Richard teki kahdesti viisi maalia NHL-ottelussa.]] thumb|upright|[[Wayne Gretzky teki neljästi viisi maalia yhdessä ottelussa.]] thumb|upright|[[Mario Lemieux teki neljässä ottelussa viisi maalia.]] thumb|upright|[[Jari Kurri sekä Patrik Laine ovat ainoat suomalaiset viisi maalia yhdessä ottelussa tehneet NHL-pelaajat.]] {{legend|#CFECEC|Aktiivipelaaja|border=#AAAAAA}} {{legend|#EFFFBF|pudotuspeli|border=#AAAAAA}}
Fed Cup 2019
Fed Cup 2019 oli 57:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti Tšekki.
Loppuottelussa Ranska voitti Australian.
Vasili Granovski
Vasili Konstantinovitš Granovski (, s. 16. elokuuta 1985, Habarovsk Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa.
Saavutukset
Seurajoukkueissa
Maajoukkueessa
Trouville-sur-Mer
thumb|250px|Trouville-sur-Mer, taloja Touques-joen rannalla Trouville-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 5 411 asukasta vuoden 1999 väestönlaskennassa. Trouville-sur-Mer'n pinta-ala on seitsemän neliökilometriä.
Patrick Beverley
Patrick Beverley (s. 12. heinäkuuta 1988 Chicago, Illinois ) on yhdysvaltalainen koripalloilija, pelipaikaltaan pelintekijä. Hän edustaa NBA-liigassa pelaavaa Chicago Bullsia.
Beverley tunnetaan aggressiivisesta pelityylistään sekä vahvasta puolustamisestaan.
Ammattilaisura
Los Angeles Lakers varasi Beverleyn vuoden 2009 NBA:n varaustilaisuuden toisella kierroksella, tilaisuuden 42. pelaajana. Ennen ammattilaisuraansa hän pelasi yliopistokoripalloa Arkansas’n yliopistossa.
Euroopan alueellisten lentoyhtiöiden liitto
thumb|ERA:n logo. Euroopan alueellisten lentoyhtiöiden liitto eli European Regions Airline Association (ERA) on merkittävin toimielin, joka ajaa Euroopan sisäisen lentoliikenteen tavoitteita ja etuja. Päämääriin pyritään vaikuttaen lainsäädännön ja ympäristön tilaan, helpottaen teknistä kehitystä ja yhteistyötä sekä tavoitellen yleistä ja poliittista tukea.
Patrick Beverley
Ammattilaisura
Lapimurtonsa NBA:ssa Beverley teki Houston Rocketsissa kauden 2012–2013 pudotuspeleissä, pelattuaan sitä ennen usean vuoden ajan Euroopassa. Kesällä 2015 hän teki seuran kanssa nelivuotisen jatkosopimuksen, arvoltaan 23 miljoonaa dollaria.
Tony Judt
Tony Robert Judt (2. tammikuuta 1948 – 6. elokuuta 2010) oli brittiläinen historioitsija, esseisti ja yliopiston professori. Hänen erityisalaansa oli Euroopan historia ja hän hoiti Erich Maria Remarque -professuuria New York Universityssä. Judt myös johti saman yliopiston Erich Maria Remarque -instituuttia. Vuonna 1996 Judt valittiin American Academy of Arts and Sciences -akatemiaan ja vuonna 2007 British Academyn kirjeenvaihtajajäseneksi. Nuoruuden marxilaisen sionismin vaiheen jälkeen hän menetti uskonsa sionismiin oleskeltuaan Israelissa 1960-luvulla ja alkoi kutsua juutalaisvaltiota anakronismiksi. Marxilaisuudesta hän erkani 1970- ja 1980-lukujen mittaan. Elämänsä lopulla hän kuvaili maailmankatsomustaan ”universaaliksi sosiaalidemokratiaksi”.
Patrick Beverley
Ammattilaisura
Kesällä 2017 Beverley siirtyi muutaman muun pelaajan kanssa Los Angeles Clippersiin kaupassa, jossa Chris Paul siirtyi Houston Rocketsiin.
Euroopan alueellisten lentoyhtiöiden liitto
Historia
ERA perustettiin vuonna 1980 viiden jäsenen voimin. Vuodesta 1987 ERA:n jäsenmäärä on kasvanut yli 220:n yhtiön.
Jäsenet
Liittoon kuuluu yli 200 yhtiötä, joista 50 on lentoyhtiötä ja 40 on lentoasemia. Loput sijoittuvat lentokoneiden, -moottoreiden, -tarvikkeiden ja -palveluiden tuotantoon sekä sidosryhmiin.
Jäsenlentoyhtiöillä on noin 1 100 lentokonetta ja yli 390 kohdetta Euroopan 55:ssä maassa. Lentoreittien lukumäärä on noin 1 300, vuosittainen matkustajamäärä on noin 73 miljoonaa henkilöä ja lentovuoroja on vuosittain noin 1,7 miljoonaa. Matkustajista noin 52% on liikematkustajia, 31% on syöttöliikenteen matkustajia ja 98% on reittilentojen matkustajia.
Yhtiöiden koneissa on keskimäärin 68 matkustajapaikkaa, ja 56% laivastosta on suihkukoneita. Keskimääräisessä yhtiössä ollaan hankkimassa uusinta ja ympäristöystävällisintä kalustoa ja laivaston keski-ikä on alle 10,5 vuotta.
ERA:n jäsenlentoyhtiöt liikennöivät keskimäärin 550:n kilometrin mittaisia reittejä, mikä vastaa esimerkiksi Amsterdamin ja Berliinin sekä Pariisin ja Bordeaux'n välisiä etäisyyksiä.
ERA:n alueellisten lentoyhtiöiden konferenssi kokoaa vuosittain edustajia jäsenyhteisöistä ja muista yhteisöistä.
Hallinto
Päämaja sijaitsee Fairoakin lentoasemalla, lähellä Wokingin kaupunkia, Surreyn kreivikunnassa, Kaakkois-Englannissa.
ERA:n korkein toimielin on johtokunta, joka valitaan ERA:n vuosikokouksessa. Johtokuntaan kuuluu 12 jäsenlentoyhtiön johtajaa sekä seitsemän muiden jäsenyritysten edustajaa, joista kaksi edustaa lentoasemia. Toimielin johtaa ja valvoo ERA:n toimintaa ja tavoitteita.
ERA:n johtajisto toimii johtokunnan lukuun. Johtajisto jakautuu viiteen osastoon, joiden toimialat ovat tekniikan palvelut, yritysviestintä, ilmailupolitiikka, liiketoiminnan kehitys sekä infrastruktuuri ja ympäristö. Jokaisella osastolla on erillinen johtaja sekä avustavia toimihenkilöitä.
Vuosikokous pidettiin edellisen kerran 8. - 10. lokakuuta 2008 Manchesterissa. ERA:n johtokuntaan saivat lentoyhtiöistä edustuksen Aegean Airlines, Air Nostrum, Aer Arann, Blue1, Brit Air, Eastern Airways, KLM Cityhopper, Lufthansa CityLine, Skyways, Swiss European Airlines, Tyrolean Airways ja Aeroflot-Nord sekä lentoasemista Salzburg ja Rotterdam. Edustuksen saivat myös ATR, BAE Systems, Bombardier, Embraer ja GECAS.
Seuraava vuosikokous pidetään 7. - 9. lokakuuta 2009 Sveitsin Interlakenissa.
Palkinnot ja kunniamaininnat
ERA myöntää vuosittain jäsenilleen palkintoja ja kunniamainintoja, joista merkittävimmät ovat vuoden lentoyhtiön ja vuoden lentoaseman valinnat. Manchesterin vuosikokouksessa kauden 2008/9 parhaana lentoyhtiönä palkittiin Aegean Airlines ja parhaaksi lentoasemaksi valittiin London City Airport. Lentoyhtiöistä toiseksi sijoittui CityJet ja kolmanneksi Widerøe
Useimmin parhaiksi lentoyhtiöiksi on valittu Air Nostrum (2007/8, 2003/4, 2002/3, 1999) ja Binter Canarias (2005/6, 1992, 1991). Aegean Airlines sijoittui parhaaksi myös kaudella 2004/5.
Lentoasemia on palkittu kaudesta 2006/7 alkaen, jolloin parhaana palkittiin Innsbruck. Kauden 2007/8 parhaana lentoasemana palkittiin München.
Nina Ehrnrooth
Nina Katarina Ehrnrooth (s. 9. huhtikuuta 1962 Helsinki) on suomalainen uransa päättänyt alppihiihtäjä, jonka päälajit olivat pujottelu ja suurpujottelu. Hän edusti urallaan Fjällskidarklubben –37:ia.
Ehrnrooth osallistui vuoden 1988 Calgaryn olympialaisiin. Hän laski ulos sekä pujottelussa että suurpujottelussa.
Ehrnrooth voitti urallaan 12 suomenmestaruutta, joista kolme tuli pujottelussa (vuosina 1983, 1987, 1989), neljä suurpujottelussa (1985–1988), kolme paripujottelussa (1985, 1986, 1988) ja kaksi syöksylaskussa (1986, 1988).
Klang
Klang on satamakaupunki Malesiassa Selangorin osavaltiossa. Se sijaitsee noin 64 km lounaaseen maan pääkaupungista Kuala Lumpurista. Kaupungin satama Port Klang on Malesian suurin satama, ja se on yksi maailman suurimmista konttiliikennesatamista.
Vassy (Calvados)
thumb|250px|Vassyn kirkko Vassy on kunta Calvadosin departementissa Basse-Normandien hallintoalueella Ranskassa. Kunnassa oli 1 649 asukasta vuoden 1999 väestönlaskennassa. Vassyn pinta-ala on 31 neliökilometriä.
Glorfindel
Glorfindel on fiktiivinen haltia J. R. R. Tolkienin kirjassa Taru sormusten herrasta. Hän on hahmo, joka ilmestyy muutamia kertoja Keski-Maan historiassa. Glorfindel saapui aluksi Ñoldo-haltiana Gondoliniin, mutta Tuorin, Idrilin, Eärendilin ja monien muiden Gondolinista paon aikana Ensimmäisellä ajalla hän auttaa heitä. Kun Balrog sulkee kaikki pakotiet ympäröivillä vuorilla, Glorfindel taistelee sitä vastaan kivisellä huipulla, ja molemmat saavat surmansa.
Tasakatto
Tasakatto on osa perinteistä rakennustyyliä kuivilla alueilla, kuten Sahelissa Afrikassa, joissakin arabimaissa sekä Meksikon lähellä olevilla autiomaan laitamilla asuvilla intiaaniheimoilla. Suomessa ja muilla lumisade-alueilla tasakatto ei kuulu rakennusperinteeseen.
Tasakatto tuli Euroopassa muotiin modernismin ja funktionalismin myötä, sillä tasakattoisessa rakennuksessa ei ole turhaksi katsottua lämmitettävää tilaa. Esimerkiksi Le Corbusier suosi tasakattoja.
Suomessa
Suomessa tasakatot tulivat muotiin 1960-luvulla teollisen elementtitekniikan myötä. Ajan rakennustekniikka ei aina ollut riittävän kehittynyttä, ja tasakatot tuottivat runsaasti ongelmia. Modernit tasakattorakenteet ja -materiaalit ovat kehittyneempiä. Nykyisin tasakatot tehdään pääosin liike- ja julkisiin rakennuksiin.
Tasakaton huippuaikaa olivat vuonna 1970 järjestetyt Suomen ensimmäiset asuntomessut Tuusulassa. Kaikki talot oli varustettu muodinmukaisella tasakatolla tai vain hyvin loivasti laskevalla kattorakenteella.
Säviän koulu
Säviän koulu on Pielaveden Säviän kylässä toimiva alakoulu (luokka-asteet 0–6).
Vuonna 2016 koulua kävi 66 peruskoululaista.
Vendeuvre
thumb|250px|Château de Vendeuvren puutarhaa Vendeuvre on kunta Calvadosin departementissa Basse-Normandien hallintoalueella Ranskassa. Kunnassa oli 734 asukasta vuoden 1999 väestönlaskennassa. Vendeuvren pinta-ala on 26 neliökilometriä.
Hällnäs–Storuman-rata
Hällnäs–Storuman-rata on Ruotsin rataverkkoon kuuluva poikkirata, joka yhdistää Inlandsbanan-rataan kuuluvan -rataosan -rataan. Rataosa on Ruotsin valtion omistuksessa, ja sitä hallinnoi Trafikverket.
Historia
Rata avattiin liikenteelle osissa. Tavaraliikenne Hällnäsin ja Åmselen välillä alkoi 1922, ja säännöllinen liikenne Hällnäsin ja Lyckselen välillä alkoi 1924. Liikenne viimeisellä, Lyckselen ja Storumanin välisellä osuudella alkoi joulukuussa 1930.
Henkilöliikenne Lyckselen ja Storumanin välillä lakkautettiin vuonna 1992. Sitä seurasi henkilöliikenteen lakkauttaminen Hällnäsin ja Lyckselen välillä kolme vuotta myöhemmin. Viimeisenä toimintavuotena henkilöliikenteestä vastasi Länstrafiken i Västerbotten. Henkilöliikenne aloitettiin uudelleen elokuussa 2011. Uumajan ja Lyckselen välillä liikennöidään Y31-moottorivaunuilla ja liikenteestä vastaa Norrtåg.
Manessen käsikirjoitus
pienoiskuva|Keskiaikainen kuvitettu käsikirjoitus Manessen käsikirjoitus (1305-1340 [[Zürich).]] Manessen käsikirjoitus eli Codex Manesse eli Manesse-Handschrift on 140 runoilijan minnelauluja sisältävä teos, joka syntyi Zürichissä 1300-luvun alkupuolella ja on lyriikanlajin laajin ja upein muistomerkki. Se on sijoitettu Heidelbergin yliopiston kirjastoon.
Investor
thumb thumb|Investor AB:n pääkonttori Tukholmassa (Arsenalsgatan 8). Investor AB on ruotsalainen sijoitusyhtiö. Se on perustettu vuonna 1916, ja sitä on alusta asti hallinnut Wallenbergin suku. Yhtiö omistaa merkittäviä osuuksia lukuisissa ruotsalaisissa yrityksissä. Sen pääkonttori sijaitsee Tukholmassa, toimitusjohtajana toimii Börje Ekholm sekä hallituksen puheenjohtajana Jacob Wallenberg.
Omistukset
Yhtiön tärkeimmät omistukset 31.12.2008 luetellaan alla (suluissa osuus osakkeista ja osuus äänivallasta).
Vuonna 2019 yhtiö listaa keskeisiksi omistuksikseen pörssiyhtiöissä : ABB, Astra Zeneca, Atlas Copco, Electrolux, Epiroc, Ericsson, Husqvarna, Nasdaq, Saab, SEB, Sobi ja Wärtsilä.
Lisäksi sillä on tytäryhtiö Patricia Industries, joka omistaa kokonaan tai osittain tytäryhtiöt: Aleris, BraunAbility, Grand Group, Laborie, Mölnlycke, Permobil, Piab, Sarnova ja Vectura.
Investor omistaa 23 prosenttia EQT-sijoitusrahastosta.
Hiljainen pako
Hiljainen pako (Silent Running) on vuonna 1972 ilmestynyt yhdysvaltalainen tieteiselokuva. Sen ohjaaja Douglas Trumbull on tunnettu 1960- ja 1979-luvuilla tekemistään erikoistehosteista ja elokuva on hänen ensiohjauksensa.
Tarina
Elokuvassa liikutaan tulevaisuudessa, missä kaikki maapallon kasvillisuus ja eläimistö on hävinnyt jonkin katastrofin johdosta, ja ekosysteemin viimeiset jäänteet pieneläimineen on sijoitettu rahtirakettien avaruudessa kuljettamiin valtaviin kasvihuoneisiin. Ihmiset ovat siirtyneet syömään kemiallisesti valmistettua mautonta ruokaa, joka maistuu myös Valley Forge -aluksen rahvaanomaiselle miehistölle sen yhtä jäsentä, ihanteellista ja ylimyksellistä hippityyppiä Freeman Lowellia (Bruce Dern) lukuun ottamatta. Hän valmistaa ruokansa avaruusaluksen kasvihuoneiden tuotteista. Lowell joutuu muun miehistön harjoittaman kiusaamisen ja pilkanteon kohteeksi.
Kun Maasta tulee käsky tuhota kasvihuoneet, muut miehistön jäsenet ovat innoissaan saadessaan tilaisuuden palata takaisin maahan. Luontoa rakastava Freeman Lowell seuraa sivusta kolmen paratiisimaisen kasvihuonekuvun irrotusta ja tuhoamista ydinräjähteellä. Kun viimeinenkin aiotaan tuhota Lowell ryhdistäytyy pelastaakseen tuholta maailman viimeiset kasvit ja eläimet. Hän turvautuu väkivaltaan ja surmaa yhden työtovereistaan ja aiheuttaa kahden muun kuoleman. Yhteys maahan toimii, ja Lowellia neuvotaan hävittämään viimeinenkin kupu.
Njord
pienoiskuva|Njördin kaipuu merelle. W.G. Collingwoodin piirros vuodelta 1908. Njord on skandinaavisessa mytologiassa meren, merenkäynnin ja hedelmällisen rannikon sekä hedelmällisyyden ja vaurauden jumala, joka hallitsee tuulia ja meren aaltoja. Njord kuuluu vaanien jumalperheeseen. Hänellä on oman sisarensa Njärdin kanssa kaksi lasta: hedelmällisyyden jumala Freyr sekä rakkauden jumalatar Freija. Njord oli jonkin aikaa naimisissa jättijumalatar Skadin kanssa. Njord asuu taivaassa Noatunin talossa. Yhdessä lastensa kanssa Njord muodostaa skandinaavisen mytologian hedelmällisyysjumalien ryhmän. Useiden paikannimien, kuten Norderhov ja Nærøy, uskotaan viittaavan Njordiin ja korostavan hänen merkitystään hedelmällisyyden jumalana.
Hiljainen pako
Tarina
Avaruusalus joutuu Saturnuksen renkaisiin, mutta selviytyy niiden aiheuttamasta myrskystä, jossa kuitenkin yksi kolmesta kävelevästä pikkurobotista menehtyy. Robottien liikkuminen toteutettiin raaja-amputoitujen näyttelijöiden avulla, jotka olivat laitteiden sisällä. Yksin avaruuteen jäänyt Lowell kehittää tunnesuhteen robotteihin, joille hän antaa nimet Tupu, Hupu ja Lupu. Robotit olivat esikuvana Tähtien sota -elokuvien R2D2 -robotille.
Pelastusalus saa uudelleen yhteyden kadoksissa olleeseen Lowelliin, joka joutuu ratkaisun eteen. Hän opettaa ainoan ehjäksi jääneen robotin, Tupun, hoitamaan ekosysteemiä, joka oli vähällä kuihtua valon puutteeseen ennen kuin Lowell ymmärsi asentaa kupuun lamppuja. Välttääkseen pelastajien saapumisen ja viimeisen kasvihuoneen tuhon, Lowell jättää sen robotin hoidettavaksi, irrottaa kuvun aluksesta ajelehtimaan yksin avaruuteen ja räjäyttää avaruusaluksensa ennen pelastajien saapumista. Elokuvan tunnusmusiikin laulaa Joan Baez.
Arvioita
Video-oppaassa vuodelta 1994 Markku Salmi piti Hiljaista pakoa onnistuneena ekologisena tieteistarinana ja antoi sille neljä tähteä viidestä, mikä vastaa sanallista arviota ”erinomainen”.